CELEX: 32012R0832
Language: hr
Date: 2012-09-17 00:00:00
Title: Provedbena uredba Komisije (EU) br. 832/2012 od 17. rujna 2012. o odobrenju pripravka amonijevog klorida kao dodatka hrani za životinje za janjad za tov (nositelj odobrenja Latochema Co. Ltd)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               278
            
         32012R0832
   
               L 251/27
            
            
               SLUŽBENI LIST EUROPSKE UNIJE
            
            
               17.09.2012.
            
         
      PROVEDBENA UREDBA KOMISIJE (EU) br. 832/2012
   od 17. rujna 2012.
   o odobrenju pripravka amonijevog klorida kao dodatka hrani za životinje za janjad za tov (nositelj odobrenja Latochema Co. Ltd)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđaju se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje amonijevog klorida. Tom zahtjevu su bili priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka amonijevog klorida, kako je definirano u Prilogu, kao dodatka hrani za životinje za janjad za tov i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 31. siječnja 2012. (2) da pod predloženim uvjetima korištenja i u ograničenom razdoblju hranjenja pripravak amonijevog klorida, kako je definirano u Prilogu, nema štetan učinak na zdravlje životinja, zdravlje ljudi ili okoliš, te da se njegovim korištenjem može smanjiti vrijednost pH u urinu janjadi za tov. Agencija ne smatra da postoji potreba za posebnim zahtjevima za monitoring nakon stavljanja na tržište. Ona je također potvrdila izvješće o analitičkoj metodi dodatka u hrani za životinje, koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena pripravka amonijevog klorida, kako je definirano u Prilogu, pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga korištenje tog pripravka treba odobriti kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci”, odobrava se kao dodatak hrani za životinje u hranidbi životinja, pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. rujna 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  EFSA Journal 2012; 10(2):2569.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg dodatka hrani za životinje/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: ostali zootehnički dodaci (snižavanje urinarnog pH)
               
            
         
               4d7
            
            
               Latochema
               Co. Ltd
            
            
               Amonijev klorid
            
            
               
                            
                        
                        
                           Sastav dodatka hrani za životinje:
                           Amonijev klorid ≥ 99,5 %
                           (kruti oblik)
                        
                     
                            
                        
                        
                           
                              Obilježja aktivne tvari:
                           
                           Amonijev klorid ≥ 99,5 %
                           NH4Cl CAS br.: 12125-02-9
                           Natrijev klorid ≤ 0, 5 %
                           dobiven kemijskom sintezom
                        
                     
                            
                        
                        
                           Analitička metoda (1)
                           
                           Kvantifikacija amonijevog klorida u dodatku hrani za životinje: titracija s natrijevim hidroksidom (monografija Europske farmakopeje 0007) ili titracija sa srebrovim nitratom (monografija JECFA „amonijev klorid”).
                        
                     
            
               Janjad za tov
            
            
               —
            
            
               —
            
            
               10 000
            
            
               
                           1.
                        
                        
                           Dodatak se uključuje u hranu za životinje u obliku premiksa.
                        
                     
                           2.
                        
                        
                           Za sigurnost: pri rukovanju koriste se zaštita za disanje, zaštita za oči, rukavice i zaštitna odjeća.
                        
                     
                           3.
                        
                        
                           Hranom za životinje koja sadrži dodatak ne smije se hraniti dulje od tri mjeseca.
                        
                     
            
               8. listopada 2022.
            
         
      (1)  Pojedinosti o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.